Tájékoztató fénykép-, hang-, és videofelvételek készítéséről
Tisztelt Látogatóink!

Tájékoztatjuk Önöket, hogy a Felsőpakony Nagyközség Önkormányzat, mint a rendezvény szervezője adatkezelőként a rendezvény területén fényképfelvételt készít, melyeket a rendezvény népszerűsítése érdekében készítendő kiadványokban, hivatalos honlapján (https://felsopakony.hu/falunap-2025-09-27-reszletes-programmal/; http://konyvtar.felsopakony.hu/?Gal%26eacute%3Bria:Rendezv%26eacute%3Bnyek_2025&page=) és a rendezvény honlapján, valamint a közösségi alkalmazás (https://www.facebook.com/profile.php?id=100052240899273 és https://www.facebook.com/Szabó-Magda-Könyvtár-és-Közösségi-Ház-162120243846591 idővonalán) felületén történő közzététellel felhasznál.

Fényképfelvételeket elsősorban a színpad előtt 10 m-es körzetében, valamint az egyes elárusító és kiállító standok 5 m-es körzetében az alábbi térképen megjelölt területen belül készítünk. Amennyiben nem szeretné, hogy Önről fényképfelvétel készüljön, kérjük, kerülje el a megjelölt területet.

A rendezvényen elsősorban tömegfelvételek készülnek. Amennyiben fotósunk Önről egyéni felvételt szeretne készíteni, úgy azt kizárólag előzetes egyeztetést követően, írásbeli hozzájáruló nyilatkozat kitöltését követően fogja megtenni.

Amennyiben kifejezetten nem szeretne tömegfelvételen sem szerepelni, illetve azt hogy kollégánk megszólítsa fényképfelvétel készítése céljából, kérem, hogy ruházatán ezt jól láthatóan jelezze a „NO FOTO” felirattal és kollégáink ezt figyelni fogják, és ebben az esetben mellőzik a felvétel készítést.

Felhívjuk továbbá szíves figyelmét, hogy a rendezvény sajtónyílvános. A sajtó munkatársai, valamint az adatkezelőn kívüli harmadik személyek vagy szervezetek által készített felvételek készítésének körülményeiért, illetve azok nyilvánosságra hozataláért a szervezők nem vállalnak felelősséget.

Adatainak védelméről részletesen tájékozódhat az önkormányzati sátorban elhelyezett adatvédelmi tájékoztatóból.

Kellemes időtöltést kívánunk!
